Francs Kafka
Francs Kafka (vācu: Franz Kafka; dzimis 1883. gada 3. jūlijā, miris 1924. gada 3. jūnijā) bija ebreju izcelsmes Austroungārijā dzimis vācvalodīgs rakstnieks. Viņa literārie darbi pārsvarā tika publicēti pēc viņa nāves. Tie pauž XX gadsimta cilvēka atsvešinātību no pasaules. Kafkas darbu tēmas ir dehumanizācija, birokrātiski labirinti, sabiedrība ar totalitārisma iezīmēm; tiem raksturīga groteska un absurds. Kafku uzskata par vienu no nozīmīgākajiem modernisma rakstniekiem.